stanford-oval/wikipedia huggingface dataset:
รายพระนามพระมหากษัตริย์เดนมาร์ก

| พระมหากษัตริย์แห่งราชอาณาจักรเดนมาร์ก |
| --- | --- |
ตราแผ่นดิน
อยู่ในราชสมบัติ

สมเด็จพระราชาธิบดีเฟรเดอริกที่ 10 แห่งเดนมาร์ก ตั้งแต่ 14 มกราคม พ.ศ. 2567
 
รายละเอียด
พระราชอิสริยยศ: พระมหากษัตริย์แห่งเดนมาร์ก
รัชทายาท: เจ้าชายคริสเตียน มกุฎราชกุมารแห่งเดนมาร์ก
กษัตริย์องค์แรก: พระเจ้ากอร์มดิโอลด์
สถาปนาเมื่อ: พ.ศ. 1477
ที่ประทับ: พระราชวังอามาเลียนเบิร์ก  โคเปนเฮเกน,  เดนมาร์ก
พระมหากษัตริย์แห่งเดนมาร์ก และ สมเด็จพระราชินีนาถแห่งเดนมาร์ก พระอิศริยยศนี้รวมด้วย
ราชอาณาจักรเดนมาร์ก (ตั้งแต่ พ.ศ. 1940 จนถึงปัจจุบัน)
สหภาพโดยตนเองแห่งเดนมาร์กและนอร์เวย์ (พ.ศ. 1923 - พ.ศ. 1940)
สหภาพคาลมาร์ (พ.ศ. 1940 - พ.ศ. 2079)
สหภาพแห่งเดนมาร์ก,นอร์เวย์และสวีเดน (พ.ศ. 1940 - พ.ศ. 2066)
สหภาพแห่งเดนมาร์กและนอร์เวย์ (พ.ศ. 2066 - พ.ศ. 2079)
ราชอาณาจักรเดนมาร์ก-นอร์เวย์ (พ.ศ. 2079 - พ.ศ. 2357)
ราชอาณาจักรเดนมาร์ก (พ.ศ. 2357 - ปัจจุบัน)
ไอซ์แลนด์
กรีนแลนด์
หมู่เกาะแฟโร
ราชวงศ์อ็อลเดินบวร์คได้ครองพระอิสริยยศนี้ตั้งแต่ พ.ศ. 1991 ถึง พ.ศ. 2406 เมื่อได้ผ่านมาถึงราชวงศ์ชเลสวิช-ฮ็อลชไตน์-ซอนเดอร์บูร์ก-กลึคส์บูร์กซึ่งเป็นสายหนึ่งของราชวงศ์อ็อลเดินบวร์ค ซึ่งเลื่อนลงมาจากเชื้อสายของพระเจ้าคริสเตียนที่ 3 แห่งเดนมาร์ก ราชอาณาจักรได้มีการเลือกกษัตริย์จนกระทั่งพ.ศ. 2203 ได้กลายเป็นระบอบสมบูรณาญาสิทธิราชย์ จนกระทั่ง พ.ศ. 2407 เดนมาร์กได้รวมเป็นสหภาพโดยตนเองด้วยดัชชีแห่งชเลสวิชและฮ็อลชไตน์ พระมหากษัตริย์องค์ปัจจุบันเป็นสมเด็จพระราชาธิบดี คือ สมเด็จพระราชาธิบดีเฟรเดอริกที่ 10 แห่งเดนมาร์ก และมีพระมหากษัตริย์พระองค์อื่น ๆ ได้แก่
ราชวงศ์สเวนสัน

| พระปรมาภิไธย | พระปรมาภิไธย | วันเฉลิมพระชนมพรรษา | อภิเษกสมรสและรัชทายาท | สวรรคต |
| --- | --- | --- | --- | --- |
| พระเจ้ากอร์มผู้ชรา   (Gorm the Old)  พ.ศ. 1477 – พ.ศ. 1501  |  | ประมาณ พ.ศ. 1343 พระโอรสในพระเจ้าฮาร์ทาคานูทแห่งเดนมาร์ก | สมเด็จพระราชินีไธรา เดนเนบอด พ.ศ. 1411 มีรัชทายาท 6 พระองค์ | 26 ตุลาคม พ.ศ. 1442 พระชนมพรรษาราว 50 พรรษา |
| พระเจ้าแฮรัลด์ บลูทูท  (Harald I of Denmark)  พ.ศ. 1501 – พ.ศ. 1529 หรือ พ.ศ. 1530 |  | ประมาณ พ.ศ. 1478 พระโอรสในพระเจ้ากอร์มดิโอลด์และสมเด็จพระราชินีไธรา เดนเนบอด | สมเด็จพระราชินีกิริธ โอลาฟสดอทเทียร์แห่งสวีเดน พ.ศ. 1463 มีรัชทายาท 4 พระองค์  สมเด็จพระราชินีทอรา มิสทิวอจ พ.ศ. 1513 | พ.ศ. 1529 พระชนมพรรษาราว 50 พรรษา |
| พระเจ้าสเวน ฟอร์กเบียร์ด  (Sweyn I Forkbeard)  พ.ศ. 1529 – 3 กุมภาพันธ์ พ.ศ. 1557   |  | ประมาณ พ.ศ. 1503 พระโอรสในพระเจ้าแฮรัลด์ บลูทูทและสมเด็จพระราชินีกิริธ โอลาฟสดอทเทียร์แห่งสวีเดน | สมเด็จพระราชินีกันฮิลด์แห่งเว็นเด็น พ.ศ. 1528 สมเด็จพระราชินีซิกริด ผู้ทรนง พ.ศ. 1537 | 3 กุมภาพันธ์ พ.ศ. 1557 พระชนมพรรษาราว 54 พรรษา |
| พระเจ้าแฮรัลด์ที่ 2 แห่งเดนมาร์ก  (Harald II of Denmark)  พ.ศ. 1557 – พ.ศ. 1561   |  | ประมาณ พ.ศ. 1523 พระโอรสในพระเจ้าสเวน ฟอร์กเบียร์ดและสมเด็จพระราชินีกันฮิลด์แห่งเว็นเด็น | ไม่มีหลักฐาน | พ.ศ. 1561 พระชนมพรรษาราว 38 พรรษา |
| พระเจ้าคนุตมหาราช  (Canute the Great)  พ.ศ. 1561 – 12 พฤศจิกายน พ.ศ. 1578 |  | ประมาณ พ.ศ. 1538 พระโอรสในพระเจ้าสเวน ฟอร์กเบียร์ดและสมเด็จพระราชินีซิกริด ผู้ทรนง | สมเด็จพระราชินีเอลกิฟูแห่งนอร์แธมป์ตัน มีรัชทายาท 2 พระองค์ เอ็มมาแห่งนอร์ม็องดี สมเด็จพระราชินีแห่งอังกฤษ พ.ศ. 1560 | 12 พฤศจิกายน พ.ศ. 1578 พระชนมพรรษาราว 40 พรรษา |
| พระเจ้าฮาร์ธาคนุต  (Harthacnut)  18 มิถุนายน พ.ศ. 1578 – พ.ศ. 1585 |  | พ.ศ. 1561 พระราชโอรสในพระเจ้าคนุตมหาราชและเอ็มมาแห่งนอร์ม็องดี สมเด็จพระราชินีแห่งอังกฤษ | ไม่มีหลักฐาน | 8 มิถุนายน พ.ศ. 1585 พระชนมพรรษาราว 24 พรรษา |
ราชวงศ์แฟร์แฮร์

| พระปรมาภิไธย | พระปรมาภิไธย | วันเฉลิมพระชนมพรรษา | อภิเษกสมรสและรัชทายาท | สวรรคต |
| --- | --- | --- | --- | --- |
| พระเจ้าแม็กนัสผู้ทรงธรรม  (Magnus the Good)  พ.ศ. 1585 – 25 ตุลาคม พ.ศ. 1590  |  | พ.ศ. 1567 พระโอรสในพระเจ้าโอลาฟที่ 2 แห่งนอร์เวย์และนางอัลวีฮิลด์ | ไม่มีหลักฐาน | 25 ตุลาคม พ.ศ. 1590 พระชนมพรรษาราว 23 พรรษา |
ราชวงศ์บเจลโบ (นอร์เวย์)

| พระปรมาภิไธย | พระปรมาภิไธย | วันเฉลิมพระชนมพรรษา | อภิเษกสมรสและรัชทายาท | สวรรคต |
| --- | --- | --- | --- | --- |
| พระเจ้าโอลาฟที่ 2 แห่งเดนมาร์ก (Olaf II of Denmark)  24 ตุลาคม พ.ศ. 1918 - 23 สิงหาคม พ.ศ. 1930  |  | พ.ศ. 1913 พระราชโอรสในโฮกุนที่ 6 กับมาร์เกรเธที่ 1 | ไม่อภิเษกสมรส | 23 สิงหาคม พ.ศ. 1930 พระชนมพรรษาราว 17 พรรษา |
ราชวงศ์แอสตริดเซน

| พระปรมาภิไธย | พระปรมาภิไธย | วันเฉลิมพระชนมพรรษา | อภิเษกสมรสและรัชทายาท | สวรรคต |
| --- | --- | --- | --- | --- |
| สมเด็จพระราชินีนาถมาร์เกรเธที่ 1 แห่งเดนมาร์ก  (Margrete I of Denmark) 23 สิงหาคม พ.ศ. 1930 - 17 มิถุนายน พ.ศ. 1940 |  | พ.ศ. 1896 พระธิดาในวัลเดมาร์ที่ 4 กับเฮลวิกแห่งชเลสวิช | พระเจ้าโฮกุนที่ 6 แห่งนอร์เวย์ 9 เมษายน พ.ศ. 1906 | 28 ตุลาคม พ.ศ. 1955 เฟรนสเบิร์ก พระชนมพรรษาราว 59 พรรษา |
ราชวงศ์พอเมอเรเนีย

| พระปรมาภิไธย | พระปรมาภิไธย | วันเฉลิมพระชนมพรรษา | อภิเษกสมรสและรัชทายาท | สวรรคต |
| --- | --- | --- | --- | --- |
| พระเจ้าอีริคที่ 7 แห่งเดนมาร์ก (Eric VII of Denmark)  17 มิถุนายน พ.ศ. 1940 - พ.ศ. 1982  |  | พ.ศ. 1924/พ.ศ. 1925 พระโอรสในดยุควัททิสลอว์ที่ 6 กับแมรีแห่งแม็คเลนบูร์ก-ชเวรีน | ฟิลิปปาแห่งอังกฤษ 26 ตุลาคม พ.ศ. 1949 | 3 พฤษภาคม พ.ศ. 2002 ปราสาทรูเกนวัลด์ พระชนมพรรษาราว 78 พรรษา |
ราชวงศ์พาราทิเนต-เนามาร์ทก์

| พระปรมาภิไธย | พระปรมาภิไธย | วันเฉลิมพระชนมพรรษา | อภิเษกสมรสและรัชทายาท | สวรรคต |
| --- | --- | --- | --- | --- |
| พระเจ้าคริสตอฟเฟอร์ที่ 3 แห่งเดนมาร์ก (Christopher III of Denmark)  9 เมษายน พ.ศ. 1983 - 6 มกราคม พ.ศ. 1991  |  | 26 กุมภาพันธ์ พ.ศ. 1961 พระโอรสในดยุคจอห์น | โดโรเธียแห่งบรันเดินบวร์ค 12 กันยายน พ.ศ. 1988 | 6 มกราคม พ.ศ. 1991 เฮลซิงเบิร์ก พระชนมพรรษาราว 29 พรรษา |
ราชวงศ์ชเลสวิช-ฮ็อลชไตน์-ซอนเดอร์บูร์ก-กลึคส์บูร์ก

| พระปรมาภิไธย | พระปรมาภิไธย | วันเฉลิมพระชนมพรรษา | อภิเษกสมรสและรัชทายาท | สวรรคต |
| --- | --- | --- | --- | --- |
| พระเจ้าคริสเตียนที่ 9 แห่งเดนมาร์ก  (Christian IX of Denmark)  15 พฤศจิกายน พ.ศ. 2406 - 29 มกราคม พ.ศ. 2449 (42 ปี 75 วัน) |  | 8 เมษายน พ.ศ. 2361 พระโอรสในดยุคฟรีดริช วิลเฮล์มกับหลุยส์ คาโรลินแห่งเฮสส์-คาสเซิล | สมเด็จพระราชินีลูอีเซอแห่งเดนมาร์ก 26 พฤษภาคม พ.ศ. 2385 มีรัชทายาท 6 พระองค์ | 29 มกราคม พ.ศ. 2449 พระราชวังอามาเลียนเบิร์ก พระชนมพรรษา 87 พรรษา |
| สมเด็จพระเจ้าเฟรเดอริกที่ 8 แห่งเดนมาร์ก  (Frederick VIII of Denmark)  29 มกราคม พ.ศ. 2449 - 14 พฤษภาคม พ.ศ. 2455 (6 ปี 106 วัน) |  | 3 มิถุนายน พ.ศ. 2386 พระโอรสในคริสเตียนที่ 9 กับลูอีเซอแห่งเฮ็สเซิน - คัสเซิล | สมเด็จพระราชินีลูอีสแห่งเดนมาร์ก 28 กรกฎาคม พ.ศ. 2412 มีรัชทายาท 12 พระองค์ | 14 พฤษภาคม พ.ศ. 2455 ฮัมบวร์ค พระชนมพรรษา 68 พรรษา |
| พระเจ้าคริสเตียนที่ 10 แห่งเดนมาร์ก  (Christian X of Denmark)  14 พฤษภาคม พ.ศ. 2455 - 20 เมษายน พ.ศ. 2490) (34 ปี 341 วัน) |  | 26 กันยายน พ.ศ. 2413 พระโอรสในเฟรเดอริกที่ 8 กับลูอีสแห่งสวีเดน | สมเด็จพระราชินีอเล็คซันดรีเนอแห่งเดนมาร์ก 26 เมษายน พ.ศ. 2441 มีรัชทายาท 2 พระองค์ | 20 เมษายน พ.ศ. 2490 พระราชวังอามาเลียนเบิร์ก พระชนมพรรษา 76 พรรษา |
| สมเด็จพระเจ้าเฟรเดอริกที่ 9 แห่งเดนมาร์ก  (Frederick IX of Denmark)  20 เมษายน พ.ศ. 2490 - 14 มกราคม พ.ศ. 2515 (24 ปี 269 วัน) |  | 11 มีนาคม พ.ศ. 2442 พระโอรสในคริสเตียนที่ 10 กับอเล็คซันดรีเนอแห่งเมคเลินบวร์ค-ชเวรีน | สมเด็จพระราชินีอิงกริดแห่งเดนมาร์ก 24 พฤษภาคม พ.ศ. 2478 มีรัชทายาท 3 พระองค์ | 14 มกราคม พ.ศ. 2515 โคเปนเฮเกน พระชนมพรรษา 72 พรรษา |
| สมเด็จพระราชินีนาถมาร์เกรเธอที่ 2 แห่งเดนมาร์ก (Margrethe II of Denmark)  14 มกราคม พ.ศ. 2515 - 14 มกราคม  พ.ศ. 2567 (52 ปี 0 วัน) |  | 16 เมษายน พ.ศ. 2483 พระธิดาในเฟรเดอริกที่ 9 กับอิงกริดแห่งสวีเดน | เจ้าชายเฮนริกแห่งเดนมาร์ก พระราชสวามี 10 มิถุนายน พ.ศ. 2510 มีรัชทายาท 2 พระองค์ | ยังทรงดำรงพระชนม์ชีพอยู่ |
| สมเด็จพระราชาธิบดีเฟรเดอริกที่ 10 แห่งเดนมาร์ก  (Frederik X of Denmark)  14 มกราคม พ.ศ. 2567 - ปัจจุบัน (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช หากใช้เป็นคริสต์ศักราช กรุณาใช้ แม่แบบ:Age in years and days ) |  | 26 พฤษภาคม พ.ศ. 2511 พระโอรสใน มาร์เกรเธอที่ 2 กับเฮนริกแห่งฝรั่งเศส | สมเด็จพระราชินีแมรีแห่งเดนมาร์ก 14 พฤษภาคม พ.ศ. 2547 มีรัชทายาท 4 พระองค์ | ยังทรงดำรงพระชนม์ชีพอยู่ |
ดูเพิ่ม

ประวัติศาสตร์เดนมาร์ก
รายพระนามรัชทายาทเดนมาร์ก
สมบัติ ธำรงธัญวงศ์

| ศาสตราจารย์สมบัติ ธำรงธัญวงศ์ม> ป.ช. ม.ว.ม. ต.ภ. |
| --- | --- |
สมบัติ ใน พ.ศ. 2557

อธิการบดีมหาวิทยาลัยวลัยลักษณ์ คนที่ 9
อยู่ในวาระ
เริ่มดำรงตำแหน่ง  30 มิถุนายน พ.ศ. 2567
ก่อนหน้า: ตนเอง (รักษาการ)
ดำรงตำแหน่ง 10 ธันวาคม พ.ศ. 2560 – 9 ธันวาคม พ.ศ. 2564
ก่อนหน้า: สุเมธ แย้มนุ่น (รักษาการ)
ถัดไป: ตนเอง (รักษาการ)
อธิการบดีสถาบันบัณฑิตพัฒนบริหารศาสตร์ คนที่ 12
ดำรงตำแหน่ง 12 มีนาคม พ.ศ. 2550 – 2 มิถุนายน พ.ศ. 2556
ก่อนหน้า: ปรีชา จรุงกิจอนันต์
ถัดไป: ประดิษฐ์ วรรณรัตน์
 
ข้อมูลส่วนบุคคล
เกิด: 17 เมษายน พ.ศ. 2494 (73 ปี) อำเภอเดิมบางนางบวช จังหวัดสุพรรณบุรี ประเทศไทย
เชื้อชาติ: ไทย
คู่สมรส: เรวดี เกรียงวัฒนศิริ (สมรส 2549)
บุตร: 3 คน
อาชีพ: อาจารย์ นักวิชาการ
เป็นที่รู้จักจาก: นักวิชาการด้านรัฐศาสตร์
ทรัพย์สินสุทธิ: 25 ล้านบาท (พ.ศ. 2568)

ศาสตราจารย์ สมบัติ ธำรงธัญวงศ์ (เกิด 17 เมษายน พ.ศ. 2494) เป็นนายกสภามหาวิทยาลัยราชภัฏนครสวรรค์นายกสภามหาวิทยาลัย
ของมหาวิทยาลัยราชภัฏนครศรีธรรมราชอดีตนายกสภามหาวิทยาลัยราชภัฏหมู่บ้านจอมบึง อดีตอธิการบดีสถาบันบัณฑิตพัฒนบริหารศาสตร์ (นิด้า) อดีตนายกสภามหาวิทยาลัยราชภัฏเชียงราย และอดีตเลขาธิการพรรคไท เมื่อปี พ.ศ. 2518  ปัจจุบันเป็นอธิการบดีมหาวิทยาลัยวลัยลักษณ์
ประวัติ

สมบัติ ธำรงธัญวงศ์ เกิดเมื่อวันที่ 17 เมษายน พ.ศ. 2494 ที่อำเภอเดิมบางนางบวช จังหวัดสุพรรณบุรี สำเร็จการศึกษาระดับปริญญาตรีวิทยาศาสตร์ (เกษตรศาสตร์) คณะเกษตร จากมหาวิทยาลัยเกษตรศาสตร์  ระดับปริญญาโท รัฐศาสตร์ (การปกครอง) จากจุฬาลงกรณ์มหาวิทยาลัย และระดับปริญญาเอก สาขาการบริหารการพัฒนา จากสถาบันบัณฑิตพัฒนาบริหารศาสตร์
เป็นเลขาธิการศูนย์กลางนิสิตนักศึกษาแห่งประเทศไทย พ.ศ. 2516
การทำงาน

สมบัติ ธำรงธัญวงศ์ รับราชการเป็นอาจารย์ประจำคณะรัฐประศาสนศาสตร์ สถาบันบัณฑิตพัฒนบริหารศาสตร์ เคยดำรงตำแหน่งคณบดี และผู้อำนวยการหลักสูตรปริญญาเอกนานาชาติ นอกจากนี้ยังเคยดำรงตำหน่งกรรมการการเคหะแห่งชาติ และกรรมการองค์การอุตสาหกรรมป่าไม้อีกด้วย
ในปี พ.ศ. 2550 นายสมบัติ ธำรงธัญวงศ์ ได้รับแต่งตั้งให้ดำรงตำแหน่งอธิการบดีสถาบันบัณฑิตพัฒนาบริหารศาสตร์ และเป็นอธิการบดีที่มีความใกล้ชิดกับพรรคประชาธิปัตย์ เคยได้รับการสนับสนุนให้เป็นประธานปฏิรูปการเมืองในช่วงที่ผ่านมา
ในปี พ.ศ. 2559 ได้รับมติเอกฉันท์แต่งตั้งให้ดำรงตำแหน่งอธิการบดีมหาวิทยาลัยวลัยลักษณ์
เหตุการณ์ 14 ตุลา

ในเหตุการณ์วันมหาวิปโยค หรือเหตุการณ์ 14 ตุลาคม พ.ศ. 2516 นายสมบัติ ธำรงธัญวงศ์ มีบทบาทเป็นเลขาธิการศูนย์กลางนิสิตนักศึกษาแห่งประเทศไทย (ศนท.) ซึ่งร่วมในการเรียกร้องรัฐธรรมนูญ และขอให้รัฐบาลในขณะนั้นลาออกด้วย โดยเป็นผู้อ่านประกาศขอให้รัฐบาลปล่อยตัว 13 ขบถรัฐธรรมนูญและเรียกร้องรัฐธรรมนูญภายในเที่ยงของวันที่ 13 ตุลาคม พ.ศ. 2516 แต่เมื่อถึงเวลาแล้วรัฐบาลก็หาได้กระทำไม่ การเดินขบวนจึงเกิดขึ้นที่ถนนราชดำเนินยาวไปจนถึงลานพระบรมรูปทรงม้า นายสมบัติและแกนนำผู้ชุมนุมคนอื่น ๆ ได้เป็นตัวแทนของผู้ชุมนุมเข้าเจรจากับทางฝ่ายรัฐบาล และได้เข้าเฝ้าพระบาทสมเด็จพระเจ้าอยู่หัว รัชกาลที่ ๙ ที่พระตำหนักจิตรลดารโหฐาน เป็นเวลาหลายชั่วโมง นับตั้งแต่เวลาบ่ายจนถึงพลบค่ำ และเข้าสู่กลางดึก ฝูงชนที่รอคอยผลการเจรจาอยู่ภายนอกเริ่มกระสับกระส่าย และเริ่มที่จะควบคุมความสงบไม่อยู่แล้ว เมื่อนายสมบัติออกมา พบสภาพเช่นนั้น ก็ถึงกับเป็นลมล้มลงไป เนื่องจากเหน็ดเหนื่อยและหิว เพราะไม่ได้รับประทานอาหารติดต่อกันนานหลายชั่วโมงแล้ว
วิกฤตการณ์การเมืองไทย พ.ศ. 2556–2557

ดูบทความหลักที่: วิกฤตการณ์การเมืองไทย พ.ศ. 2556–2557 
นายสมบัติ ธำรงธัญวงศ์ เข้าร่วมเป็นแนวร่วมคนหนึ่งของกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยโดยสมบูรณ์อันมีพระมหากษัตริย์ทรงเป็นประมุข) และสนับสนุนแนวคิดปฏิรูปประเทศ ซึ่งนายสมบัติ ธำรงธัญวงศ์ เป็นหนึ่งในแกนนำที่ถูกศาลอาญา อนุมัติหมายจับในคดีที่ถูกกล่าวหาว่าเป็นกบฏ และความผิดอื่น รวม 8 ข้อหา
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
พ.ศ. 2546 –  เหรียญจักรพรรดิมาลา (ร.จ.พ.)
การดำเนินการทวิภาค

ในทางคณิตศาสตร์ การดำเนินการทวิภาค หมายถึงการคำนวณที่ต้องเกี่ยวข้องกับตัวถูกดำเนินการสองค่า หรือกล่าวอีกนัยหนึ่ง หมายถึงการดำเนินการที่มีอาริตี้ (arity) เท่ากับสอง การดำเนินการทวิภาคสามารถคำนวณให้สำเร็จได้โดยใช้ฟังก์ชันทวิภาคหรือตัวดำเนินการทวิภาคอย่างใดอย่างหนึ่ง การดำเนินการทวิภาคบางครั้งถูกเรียกว่าเป็น dyadic operation ในภาษาอังกฤษเพื่อหลีกเลี่ยงความสับสนกับระบบเลขฐานสอง (binary numeral system) ตัวอย่างการดำเนินการทวิภาคที่คุ้นเคยเช่น การบวก การลบ การคูณ และการหาร เป็นต้น
การดำเนินการทวิภาคบนเซต S คือความสัมพันธ์ f ที่จับคู่สมาชิกในผลคูณคาร์ทีเซียน S×S ไปยัง S
ถ้าความสัมพันธ์ดังกล่าวไม่เป็นฟังก์ชัน แต่เป็นฟังก์ชันบางส่วน เราจะเรียกการดำเนินการนี้ว่า การดำเนินการ (ทวิภาค) บางส่วน ตัวอย่างเช่น การหารในจำนวนจริงถือว่าเป็นฟังก์ชันบางส่วน เพราะไม่นิยามการหารด้วยศูนย์ แต่บางครั้งในวิทยาการคอมพิวเตอร์ การดำเนินการทวิภาคอาจหมายถึงฟังก์ชันทวิภาคใด ๆ ก็ได้ และถ้าความสัมพันธ์ f ให้ผลลัพธ์ออกมาเป็นสมาชิกในเซต S เหมือนกับตัวตั้ง จะเรียกได้ว่าการดำเนินการทวิภาคนั้นมีสมบัติการปิด (closure)
การดำเนินการทวิภาคเป็นส่วนสำคัญในโครงสร้างเชิงพีชคณิตในการศึกษาพีชคณิตนามธรรม ซึ่งใช้สำหรับสร้างกรุป โมนอยด์ กึ่งกรุป ริง และอื่นๆ หรือกล่าวโดยทั่วไป เซตที่นิยามการดำเนินการทวิภาคใด ๆ บนเซตนั้น เรียกว่า แม็กม่า (magma)
การดำเนินการทวิภาคหลายอย่างในพีชคณิตและตรรกศาสตร์มีสมบัติการเปลี่ยนหมู่และสมบัติการสลับที่ และหลายอย่างก็มีสมาชิกเอกลักษณ์และสมาชิกผกผัน ตัวอย่างการดำเนินการที่มีคุณสมบัติทั้งหมดนี้เช่น การบวก (+) และการคูณ (*) บนจำนวนและเมทริกซ์ หรือการประกอบฟังก์ชัน (function composition) บนเซตเซตหนึ่ง ส่วนการดำเนินการที่ไม่มีสมบัติการเปลี่ยนหมู่ ยกตัวอย่างเช่น การลบ (−) และ การดำเนินการบางส่วน ที่ไม่มีสมบัตินี้เช่น การหาร (/) การยกกำลัง (^) และการยกกำลังซ้อน (tetration) (↑↑)
การเขียนการดำเนินการทวิภาคส่วนมากใช้สัญกรณ์เติมกลาง (infix notation) เช่น a * b, a + b, หรือ a · b นอกจากนั้นก็เขียนอยู่ในรูปแบบของสัญกรณ์ฟังก์ชัน f (a, b) หรือแม้แต่การเขียนย่อด้วยวิธี juxtaposition เหลือเพียง ab ส่วนการยกกำลัง ปกติแล้วจะเขียนโดยไม่ใช้ตัวดำเนินการ แต่เขียนจำนวนที่สองด้วยตัวยก (superscript) แทน นั่นคือ ab บางครั้งอาจพบเห็นการใช้สัญกรณ์เติมหน้า (prefix notation) หรือสัญกรณ์เติมหลัง (postfix notation) ซึ่งอาจต้องใช้วงเล็บกำกับ
ดูเพิ่ม

การดำเนินการทวิภาควนซ้ำ (iterated binary operation)
การดำเนินการเอกภาค (unary operation)
การดำเนินการไตรภาค (ternary operation)
พารัลแลกซ์

ภาพจำลองอย่างง่ายของการเกิดพารัลแลกซ์ของวัตถุกับฉากหลังที่อยู่ห่างออกไปเมื่อเปลี่ยนตำแหน่งของผู้สังเกต เมื่อมองจาก "มุมมอง A" วัตถุจะอยู่หน้าฉากหลังสีน้ำเงิน แต่เมื่อเปลี่ยนไปเป็น "มุมมอง B" วัตถุจะไปปรากฏอยู่ข้างหน้าฉากหลังสีแดงแทน
ภาพเคลื่อนไหวแสดงตัวอย่างของพารัลแลกซ์ เมื่อผู้สังเกตเคลื่อนจากด้านหนึ่งไปอีกด้านหนึ่ง วัตถุที่อยู่ไกลกว่าจะดูเหมือนเคลื่อนที่ช้ากว่าวัตถุที่อยู่ใกล้ ๆ
พารัลแลกซ์ (อังกฤษ: Parallax) คือลักษณะการเปลี่ยนแปลงตำแหน่งปรากฏ หรือความแตกต่างของตำแหน่งของวัตถุเมื่อมองผ่านมุมมองที่แตกต่างกัน สามารถวัดได้จากมุมของความเอียงระหว่างเส้นสังเกตทั้งสองเส้น คำนี้มีที่มาจากภาษากรีก παράλλαξις (parallaxis) หมายถึง "การเปลี่ยนแปลง"
วัตถุที่อยู่ใกล้ผู้สังเกตจะมีพารัลแลกซ์มากกว่าวัตถุที่อยู่ไกล พารัลแลกซ์จึงสามารถใช้ในการประเมินระยะห่างได้ด้วย ในทางดาราศาสตร์ พารัลแลกซ์เป็นกระบวนการทางตรงทางเดียวที่สามารถใช้ในการประเมินระยะห่างของวัตถุ (คือ ดาวฤกษ์) ที่อยู่พ้นออกไปจากระบบสุริยะได้ ดาวเทียมฮิปปาร์คอสได้ใช้เทคนิคนี้ในการสังเกตการณ์ดาวฤกษ์ใกล้เคียงแล้วกว่า 100,000 ดวง นี่เป็นวิธีพื้นฐานในการตรวจวัดวัตถุห่างไกลในทางดาราศาสตร์ด้วยเครื่องมือที่เรียกว่า บันไดระยะห่างของจักรวาล
ปรากฏการณ์พารัลแลกซ์ทำให้เกิดผลข้างเคียงต่อเครื่องมือสังเกตการณ์เชิงแสงหลายชนิด เช่น กล้องส่องทางไกล กล้องจุลทรรศน์ และกล้องแบบสะท้อนสองเลนส์ที่มองวัตถุจากมุมมองที่แตกต่างกันเล็กน้อย สัตว์หลายชนิดรวมถึงมนุษย์ มีตา 2 ตาที่เหลื่อมมุมสังเกตการณ์กันเล็กน้อย เพื่อให้สามารถใช้ปรากฏการณ์พารัลแลกซ์ในการประเมินความลึกของภาพได้ กระบวนการเช่นนี้เรียกชื่อว่า stereopsis
ดูเพิ่ม

ตรีโกณมิติ
พารัลแลกซ์ดาวฤกษ์
แหล่งข้อมูลอื่น

Instructions for having background images on a web page use parallax effects เก็บถาวร 2010-11-23 ที่ เวย์แบ็กแมชชีน
"What is parallax?" เก็บถาวร 2009-01-29 ที่ เวย์แบ็กแมชชีน
หม่อมเจ้าอุทัยกัญญา ภาณุพันธุ์

| หม่อมเจ้าอุทัยกัญญา ภาณุพันธุ์ |
| --- | --- |
ประสูติ: 24 ตุลาคม พ.ศ. 2476 (91 ปี)
ราชสกุล: ภาณุพันธุ์
ราชวงศ์: จักรี
พระบิดา: พระเจ้าวรวงศ์เธอ กรมหมื่นภาณุพงศ์พิริยเดช
พระมารดา: หม่อมพเยาว์ ภาณุพันธุ์ ณ อยุธยา
หม่อมเจ้าอุทัยกัญญา ภาณุพันธุ์ (ประสูติ 24 ตุลาคม พ.ศ. 2476) เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช ประสูติแต่หม่อมพเยาว์ ภาณุพันธุ์ ณ อยุธยา และเป็นพระราชปนัดดาในพระบาทสมเด็จพระจอมเกล้าเจ้าอยู่หัว
พระประวัติ

หม่อมเจ้าอุทัยกัญญา ภาณุพันธุ์ มีนามลำลองว่า ท่านหญิงนิด ประสูติเมื่อวันที่ 24 ตุลาคม พ.ศ. 2476 เป็นพระธิดาพระเจ้าวรวงศ์เธอ กรมหมื่นภาณุพงศ์พิริยเดช ประสูติแต่หม่อมพเยาว์ ภาณุพันธุ์ ณ อยุธยา (สกุลเดิม นายนันท์) มีเชษฐาร่วมหม่อมมารดา คือ หม่อมเจ้านิพัทธพันธุพงศ์ ภาณุพันธุ์ เมื่อหม่อมเจ้าอุทัยกัญญามีชันษา 9 เดือน กรมหมื่นภาณุพงศ์พิริยเดชก็สิ้นพระชนม์ หลังจากนั้นหม่อมเจ้าวิไลกัญญา ภาณุพันธุ์ ชายาเอกของกรมหมื่นภาณุพงศ์พิริยเดชซึ่งมีพระเมตตาต่อพระบุตรองค์อื่น ๆ ของสวามี ทรงรับพระธิดาสามองค์ของกรมหมื่นภาณุพงศ์พิริยเดชที่ประสูติกับอนุภรรยามาชุบเลี้ยงดุจธิดาแท้ ๆ คือ ประภาพันธุ์ กรโกสียกาจ พันธุ์วโรภาส เศวตรุนทร์ และหม่อมเจ้าอุทัยกัญญา ภาณุพันธุ์ โดยอาศัยอยู่ร่วมกันจนกระทั่งหม่อมเจ้าวิไลกัญญาสิ้นชีพิตักษัย
หม่อมเจ้าหญิงอุทัยกัญญาเข้ารับราชการที่สำนักงานคณะกรรมการข้าราชการพลเรือน (ก.พ.) จนกระทั่งเกษียณอายุราชการในตำแหน่งข้าราชการพลเรือนระดับ 8 สังกัดสำนักนายกรัฐมนตรี
กรณียกิจ

หม่อมเจ้าอุทัยกัญญา ภาณุพันธุ์ ทรงปฏิบัติกรณียกิจในฐานะพระอนุวงศ์ในด้านศาสนา หม่อมเจ้าอุทัยกัญญามักเสด็จไปปฏิบัติธรรม บำเพ็ญกัมมัฏฐานอยู่บ่อย ๆ จนพระสงฆ์ที่วัดธาตุวังจาน จังหวัดนครพนม ได้รวบรวมเงินบริจาคจัดสร้างพระตำหนักสำหรับรับรองให้สมเกียรติกับฐานันดรศักดิ์ของเจ้านายที่มาปฏิบัติธรรม หม่อมเจ้าอุทัยกัญญาประทานชื่อว่า "ตำหนักอุทัยทรงธรรม" เมื่อวันที่ 15 กันยายน พ.ศ. 2563 และมีกรณียกิจด้านสถาบันการศึกษา ซึ่งส่วนใหญ่เกี่ยวข้องกับการระลึกถึงสมเด็จพระเทพศิรินทราบรมราชินี
การระบาดทั่วของโควิด-19 ในประเทศไทย หม่อมเจ้าอุทัยกัญญาทรงบริจาคเครื่องผลิตออกชิเจน ขนาด 10 ลิตร จำนวน 2 เครื่อง และเครื่องวัดออกซิเจนปลายนิ้ว จำนวน 100 ชุด รวมทั้งเครื่องปรอดไว้ไข้ จำนวน 100 ชุด ผ่านผู้แทนองค์แก่โรงพยาบาลส่งเสริมสุขภาพตำบลบ้านแม่กุ้งหลวง จังหวัดเชียงใหม่ เพื่อให้เจ้าหน้าที่ใช้ในการปฏิบัติหน้าที่
พระเกียรติยศ

| ธรรมเนียมพระยศของ หม่อมเจ้าอุทัยกัญญา ภาณุพันธุ์ |
| --- | --- |
การทูล: ฝ่าพระบาท
การแทนตน: กระหม่อม/หม่อมฉัน
การขานรับ: กระหม่อม/เพคะ
ลำดับโปเจียม: 19
พระเกียรติยศ > เครื่องราชอิสริยาภรณ์

พ.ศ. 2526 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2522 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2532 –  เหรียญจักรพรรดิมาลา (ร.จ.พ.)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พระเกียรติยศ > ตราประจำองค์

หม่อมเจ้าอุทัยกัญญามีตราประจำองค์ เป็นอักษรนาม อก. (มาจากพระนาม อุทัยกัญญา) โดยตัว อ มีสีชมพู และตัว ก มีสีเขียว เบื้องบนมีตราอาทิตย์อุทัย ซึ่งสื่อถึงสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ต้นราชสกุลภาณุพันธุ์
กรกฏ พิพัฒน์นัดดา

| 0 | 1 | 2 | 3 |
| --- | --- | --- | --- |
 กรกฏ พิพัฒน์นัดดา ขณะเล่นให้กับตราด ในปี 2564
ข้อมูลส่วนตัว
ชื่อเต็ม:  กรกฏ พิพัฒน์นัดดา
วันเกิด:  15 กรกฎาคม พ.ศ. 2542 (25 ปี)
สถานที่เกิด:  กรุงเทพมหานคร
ส่วนสูง:  1.93 เมตร (6 ฟุต 4 นิ้ว)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  ระยอง (ยืมมาจาก เมืองทองยูไนเต็ด)
หมายเลข:  1
สโมสรเยาวชน
2557–2563:  เมืองทองยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2563– |  เมืองทองยูไนเต็ด |  13 |  (0) |
| 2564–2565 |  → ตราด (ยืม) |  2 |  (0) |
| 2564–2565 |  → เกษตรศาสตร์ (ยืม) |  6 |  (0) |
| 2565–2566 |  → อุดรธานี (ยืม) |  13 |  (0) |
| 2567– |  → ระยอง (ยืม) |  10 |  (0) |
ทีมชาติ‡
| 2567– |  ไทย |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 26 ตุลาคม 2567 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 8 ธันวาคม 2567
กรกฏ พิพัฒน์นัดดา (อังกฤษ: Korrakot Pipatnadda, เกิด 15 กรกฎาคม พ.ศ. 2542) เป็นนักฟุตบอลอาชีพชาวไทยที่เล่นในตำแหน่งผู้รักษาประตูให้กับสโมสรระยองในไทยลีก โดยยืมตัวมาจากเมืองทองยูไนเต็ด และทีมชาติไทย
ระดับทีมชาติ

กรกฏเป็นส่วนหนึ่งของทีมชาติไทยชุดคว้าแชมป์คิงส์คัพ 2024
วันที่ 17 พฤศจิกายน พ.ศ. 2567 เขาประเดิมสนามให้กับทีมชาติในเกมเสมอกับลาว 1–1 กรกฏเป็นส่วนหนึ่งของทีมชาติไทยในการแข่งขัน ชิงแชมป์อาเซียน 2024
เกียรติประวัติ > ทีมชาติ

ทีมชาติไทย
คิงส์คัพ : 2567
เจเพ็ก

| --- | --- |
ภาพถ่ายของแมวป่ายุโรป ที่มีอัตราการบีบอัดลดลงและคุณภาพจึงเพิ่มขึ้นจากซ้ายไปขวา
นามสกุลไฟล์:  .jpg, .jpeg, .jpe .jif, .jfif, .jfi
ประเภทสื่ออินเทอร์เน็ต:  image/jpeg
ชนิดของโค้ด: JPEG
Uniform Type Identifier (UTI): public.jpeg
Magic number: ff d8 ff
ผู้พัฒนา: Joint Photographic Experts Group, IBM, Mitsubishi Electric, AT&T, Canon Inc.
เปิดตัวครั้งแรก: 18 กันยายน 1992; 32 ปีก่อน (1992-09-18)
รูปแบบ: Lossy image compression format
มาตรฐาน: ISO/IEC 10918, ITU-T T.81, ITU-T T.83, ITU-T T.84, ITU-T T.86
เว็บไซต์: www.jpeg.org/jpeg/
การบีบอัดภาพเจเพ็กหลายแบบ (ระหว่าง Q=100 ถึง Q=1) ของการถ่ายภาพรังสีส่วนตัดอาศัยคอมพิวเตอร์ส่วนหน้าท้อง
เจเพ็ก (JPEG /ˈdʒeɪpɛɡ/ jay-peg) คือรูปแบบการบีบอัดแฟ้มภาพแบบสูญเสีย โดยยังให้เสียความละเอียดน้อยที่สุด รูปแบบแฟ้มสำหรับวิธีการนี้ได้แก่ .jpeg, .jpg, .jpe, .jfif, .jfi (อาจจะเป็นตัวเล็กหรือตัวใหญ่ก็ได้)
รูปแบบแฟ้ม JPEG นี้ เป็นรูปแบบแฟ้มที่ใช้กันในการจัดเก็บและแลกเปลี่ยนรูปภาพบนเวิลด์ไวด์เว็บมากที่สุด โดยเฉพาะภาพถ่าย เนื่องจากสามารถเก็บความละเอียดสูงได้โดยใช้ขนาดไฟล์ที่เล็ก สามารถเก็บภาพสีได้หลากหลายระดับความแม่นยำของสี (Bit Depth) ความสามารถในการย่อขนาดไฟล์ของแฟ้ม JPEG นั้นเกิดจากการใช้เทคนิคการย่อขนาดภาพแบบการบีบอัดคงข้อมูลหลัก (Lossy Compression) หรือการบีบอัดแบบมีความสูญเสียทำให้ไม่นิยมใช้กับภาพที่เป็นลายเส้นหรือไอคอนต่าง ๆ เนื่องจากจะไม่ได้ประสิทธิภาพเท่าการเก็บในรูปแบบอื่น อย่าง PNG หรือ GIF
การบีบอัดของ JPEG นั้นจะใช้เทคนิคที่เรียกว่า DCT (Discrete Cosine Transform) ซึ่งเป็นการแปลงค่าความสว่างของภาพให้อยู่ในรูปแบบเชิงความถี่ (Frequency Domain) ทำให้สามารถเลือกแทนค่าของสัมประสิทธิ์หรือในที่นี้คือแอมพลิจูดของค่าความถี่ต่าง ๆ ได้โดยอาศัยตัวแปรที่มีนัยสำคัญที่ต่างกันได้ การที่สามารถลดนัยสำคัญของค่าตัวเลขลงไปได้ทำให้สามารถลดขนาดของหน่วยความจำหรือขนาดไฟล์ที่ใช้เก็บตามไปได้
ชื่อ JPEG เดิมย่อมาจาก Joint Photographic Experts Group กลุ่มผู้พัฒนามาตรฐาน JPEG, JPEG 2000 และ JPEG XR
แหล่งข้อมูลอื่น

มาตรฐาน JPEG (อังกฤษ)
ชุมชนผู้ร่วมจัดทำ JPEG (อังกฤษ)
แฮร์รี วิลสัน (นักฟุตบอลเกิด พ.ศ. 2540)

| 0 | 1 | 2 | 3 |
| --- | --- | --- | --- |
 วิลสันกับลิเวอร์พูลในปี 2014
ข้อมูลส่วนตัว
ชื่อเต็ม:  แฮร์รี วิลสัน
วันเกิด:   (1997-03-22) 22 มีนาคม ค.ศ. 1997 (27 ปี)
สถานที่เกิด:  เร็กซ์แฮม เวลส์
ส่วนสูง:  5 ft 8 in (1.73 m)
ตำแหน่ง:  ปีก
ข้อมูลสโมสร
สโมสรปัจจุบัน:  ฟูลัม
หมายเลข:  8
สโมสรเยาวชน
2005–2015:  ลิเวอร์พูล
สโมสรอาชีพ*
| ปี |  ทีม |  ลงเล่น |  (ประตู) |
| 2014–2022 |  ลิเวอร์พูล |  0 |  (0) |
| 2015 |  → ครูว์อเล็กซานดรา (ยืมตัว) |  7 |  (0) |
| 2018 |  → ฮัลล์ ซิตี (ยืมตัว) |  13 |  (7) |
| 2018–2019 |  → ดาร์บี เคาน์ตี (ยืมตัว) |  40 |  (15) |
| 2019–2020 |  → บอร์นมัท (ยืมตัว) |  31 |  (7) |
| 2020–2021 |  → คาร์ดิฟฟ์ ซิตี (ยืมตัว) |  37 |  (7) |
| 2021–2022 |  → ฟูลัม (ยืมตัว) |  41 |  (10) |
| 2022– |  ฟูลัม |  79 |  (13) |
ทีมชาติ‡
| 2013 |  เวลส์ อายุไม่เกิน 17 ปี |  3 |  (3) |
| 2014 |  เวลส์ อายุไม่เกิน 19 ปี |  2 |  (1) |
| 2015–2017 |  เวลส์ อายุไม่เกิน 21 ปี |  10 |  (2) |
| 2013– |  เวลส์ |  60 |  (12) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 15:09, 29 ธันวาคม 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 21:55, 19 พฤศจิกายน 2024 (UTC)
แฮร์รี วิลสัน (อังกฤษ: Harry Wilson; เกิด 22 มีนาคม ค.ศ. 1997) เป็นนักฟุตบอลอาชีพชาวเวลส์ ปัจจุบันเล่นในตำแหน่งปีกให้กับ สโมสรฟุตบอลฟูลัม และทีมชาติเวลส์
ในเดือนตุลาคม ค.ศ. 2013 วิลสันกลายเป็นผู้เล่นอายุน้อยที่สุดที่ลงเล่นให้กับทีมชาติเวลส์ด้วยวัย 16 ปี 207 วันทำลายสถิติของเจ้าของสถิติคนก่อน แกเร็ธ เบล และเป็นผู้เล่นทีมชาติที่อายุน้อยที่สุดในทีมลิเวอร์พูล
หม่อมเจ้าฑิฆัมพร ยุคล

| หม่อมเจ้าฑิฆัมพร ยุคล |
| --- | --- |
ประสูติ: 9 กรกฎาคม พ.ศ. 2494 (73 ปี)
หม่อม: เปรมศิริ เทพหัสดิน ณ อยุธยา (หย่า) หม่อมมาลินี ยุคล ณ อยุธยา
พระบุตร: หม่อมราชวงศ์ทิตตาทร ยุคล
ราชสกุล: ยุคล
ราชวงศ์: จักรี
พระบิดา: พระเจ้าวรวงศ์เธอ พระองค์เจ้าเฉลิมพลฑิฆัมพร
พระมารดา: บัวทอง ไตลังคะ
หม่อมเจ้าฑิฆัมพร ยุคล (9 กรกฎาคม พ.ศ. 2494) เป็นโอรสในพระเจ้าวรวงศ์เธอ พระองค์เจ้าเฉลิมพลฑิฆัมพร ประสูติแต่บัวทอง ไตลังคะ ท่านชายทรงเป็นรัชทายาทลำดับที่ 4 ตามกฏมณเฑียรบาลว่าด้วยการสืบราชสันตติวงศ์ และเป็นพระอนุชาต่างพระมารดาพระองค์เดียวในพระวรวงศ์เธอ พระองค์เจ้าเฉลิมศึกยุคล